Avstraliya Qırmızı Xaç Cəmiyyəti

Avstraliya Qırmızı Xaç Cəmiyyəti () — Avstraliyada qabaqcıl humanitar yardım edən təşkilat. 1914-cü ildə təsis edilən və 1941-ci ildə kral nizamnaməsinə daxil olan Avstraliya Qırmızı Xaç Cəmiyyəti Beynəlxalq Qırmızı Xaç və Qırmızı Aypara Cəmiyyətləri Federasiyasının Avstraliya milli cəmiyyəti və Beynəlxalq Qırmızı Xaç və Qırmızı Aypara Hərəkatının üzvüdür. Avstraliya Qırmızı Xaç Cəmiyyəti Beynəlxalq Qırmızı Xaç və Qırmızı Aypara Hərəkatının əsas prinsiplərinə əsasən dünyəvi, neytral, qərəzsiz və müstəqil humanitar təşkilatdır.

Avstraliya Qırmızı Xaç Cəmiyyətinin fəaliyyətinə Asiya-Sakit Okean bölgəsində beynəlxalq yardım, beynəlxalq humanitar hüquq müdafiəçiliyi, miqrasiya dəstəyi, fövqəladə hallarda yardım, Avstraliya Qırmızı Xaç Qan Xidməti vasitəsilə qan köçürmələri və Avstraliya aborigenləri, gənclər, ailələr, yaşlılar və əlil şəxslər üçün icma xidmətləri kimi bir sıra xidmət və proqramlar daxildir.

Zati-aliləri Avstraliya Respublikasının Qubernatoru, general-leytenant Piter Kosqrov Avstraliya Qırmızı Xaç Cəmiyyətinin patronu və Milli Şuranın qeyri-səsverməli üzvüdür. Milli Şura ən yüksək idarəetmə qərarı qəbul edən orqandır və prezident və Milli Şuranın da daxil olduğu 53 üzvdən ibarətdir. Milli Şura Milli Şuranın nümayəndələrinə və CEO-ya əməliyyat və idarəetmə qərarları və digər məsuliyyətlərini təqdim edir.

 Tarixi 
Britaniya Qırmızı Xaç Cəmiyyətinin bir filialı 1914-cü ildə Avstraliyada, Birinci Dünya müharibəsi başladıqdan doqquz gün sonra, Xanım Helen Munro Ferquson tərəfindən yaradılmışdır. Britaniya Qırmızı Xaç Cəmiyyəti Avstraliya filialının adını Avstraliya Qırmızı Xaç Cəmiyyəti kimi dəyişdi və 1941-ci il iyun ayının 28-də kral nizamnaməsi ilə təsis edildi.

 Könüllüləri 
Könüllülərin cəmiyyət üçün olan sevgisi və öhdəliyi hamıya məlumdur. Hər növ fəlakətlər zamanı könüllülər bacardıqları qədər cəmiyyətə yardım edirlər. Bu gün 60000-dən çox təlim keçmiş könüllü var və Avstraliya Qırmızı Xaç Cəmiyyətinin bütün proqramı ictimai ianələr və korporativ əməkdaşlıqlar ilə maliyyələşdirilir.

 Öhdəlikləri 
İctimai ianələr və korporativ əməkdaşlıqlar. Avstraliyada Qırmızı Xaç Cəmiyyətinin səkkiz prioritet sahəsi mövcuddur:

 Milli fövqəladə hallara hazırlıq, cavab və bərpa olunmasının gücləndirilməsi
 Beynəlxalq yardım və inkişafın artırılması
 Yerli dezavantaj sahələrində icmaların gücləndirilməsi
 Beynəlxalq humanitar hüququn (BHH və ya 'müharibə qanunları') dəstəklənməsi
 Miqrasiyanın ölkəyə təsiri
 Avstraliya aborigenləri ilə əməkdaşlıq
 Körpüləri cəmiyyətə qaytarmaqla sosial təcrid olunmasının aradan qaldırılması
 Avstraliya Qırmızı Xaç Qan Xidməti vasitəsi ilə qan və qan məhsullarının təhlükəsiz və qorxusuz təmin olunması

 Həmçinin bax 
 Beynəlxalq Qırmızı Xaç və Qırmızı Aypara Hərəkatı

 İstinadlar 

 Xarici keçidlər 
 Avstraliya Qırmızı Xaç Cəmiyyətinin rəsmi internet səhifəsinin ünvanı

Kateqoriya:Beynəlxalq Qızıl Xaç və Qızıl Aypara Hərəkatı
Kateqoriya:1914-cü ildə yarananlar